કેટલાક સ્તબ્ધ કરી દે તેવા દ્રશ્યોમાં : 1) રસ્તા પરથી પસાર થતી ટેંક’ને જોઈને એક છોકરી બારીમાંથી પડદો હટાવીને જોવાની કોશીષ કરે છે ત્યાં જ ગનહોલ્ડર’ને એમ લાગે છે કે ત્યાં કોઈ સ્નાઇપર/શૂટર છે અને ધડાધડ ફાયરિંગ શરૂ કરી દે છે ! 2) અશ્વેત સિક્યોરિટી ગાર્ડને ડિસમ્યુક’ને એક ગોરો સૈનિક પૂછે છે કે આ નિગ્રો લોકો ક્યારે અટકવાના છે ? 3) ઉંધી પીઠે અંધાધૂંધ પ્રાર્થના કરવા લાગતા અરેસ્ટેડ અશ્વેતો 4) ડફોળાઈ’માં પ્લેયિંગ ગેમ’ને વાસ્તવિકતા સમજીને એક અશ્વેત યુવકને ઠાર કરતો ડફોળ ડીમેન્સ ! 5) શરૂઆતના જ દ્રશ્યોમાં , ગ્રોસરી લૂંટીને ભાગતા એક યુવકને ગોળીએ દેતો અને તે બદલ તદ્દન વાજબી અનુભવતો ક્રોસ ! . . જોકે , મૂવીની આખરી ક્ષણોમાં એક પ્રકારે જે તાર-સ્વર જળવાઈ રહેવો જોઈએ તે થોડો ઢીલો પડ્યો હોય તેવું લાગ્યું પણ ‘ડેટ્રોઇટ’ એ હોલીવુડ મુવીઝનું એ પ્રકરણ છે કે જ્યાં હર વર્ષે મેકર્સ આવા શોષિત ને મૂંગા થઇ ગયેલા પ્રકરણોને વાચા આપીને સામાજિક ક્રાંતિમાં પોતાનો ઠોસ સહયોગ આપે છે. [ પૂર્વે ; 12 યર્સ અ સ્લેવ , ફ્રુટવેલ સ્ટેશન , સેલ્મા , ધ હેલ્પ વગેરે. . ]